Mä millón pankanaka apthapiñ amtapxi
Wasurux Ministro de Educación Roberto Aguilar paqallquri campaña akhama sutiñchata “Bolivia Lee” qallatawayi. Uka amtawirjamax mä millón pankanaka apthapiñaw wakicht’ata sasaw irpirinakax qhananchawayapxi. Maysatx yatiyawayapxiwa aka pankanakax “Bibliotecas Comunitarias” satakis ukanakaruw puriyatani sasina, ukhamana taqinisa pankanaka ullart’apxañasataki.
Wasurux ukhama utat uta sarasina pankanaka markachirinakat mayiñatakix niya pä pataka phisqha tunka waranqa (250.000) markachirinakaw irnaqawayapxi. Uka taypinkanwa Fuerzas Armadas uksankirinaka, policía tuqinkirinaka, yatiqañ utankirinaka, jach’a yatiqañ utankirinaka juk’ampinaka.
Aka amtawinakampix uka campañax qalltataw sasinaw Ministerio de Educación tuqin irpirinakax qhananchawayapxi. Uka amtawinx jisk’a amuyunakaw chikañchasi akhamata: pankanaka apthapiña, Día Plurinacional de la Lectura amtaña, Olimpiadas del Saber del Adulto Mayor satakis ukanaka amtañatakiw wakichataski.
ayr_Latn ayr_Latn ayr_Latn ayr_Latn